Enota vrtec Gorje

Datum: 5. 9. 2019

Spoštovani starši,

vljudno vas vabimo na 1. roditeljski sestanek v letošnjem šolskem letu, ki bo v **četrtek, 12. 9. 2019**.

Vzgojiteljici vašega otroka vam bosta predstavili program in delo v oddelku in lahko ju boste vprašali, kar vas zanima.

Zato, da se vas bo lahko čim več udeležilo roditeljskega sestanka v skupinah, kjer imate svoje otroke, ga bomo organizirali na sledeč način:

* Ob **16.30** se starši otrok iz skupin **SLONČKI, MIŠKE, ČEBELICE in MUCKI** zberete **v VRTCU** v igralnicah navedenih skupin, ob 17.30 pa skupaj z vzgojiteljicami pridete v avlo šole, kjer bomo imeli skupni del roditeljskega sestanka – predvidoma do 18.00.
* Ob **17.30** se starši otrok iz skupin **MEDVEDKI, VEVERICE, PIKAPOLONICE** zberete **v AVLI** **ŠOLE**, kjer bomo najprej imeli skupni del roditeljskega sestanka, predvidoma do 18.00. Potem pa z vzgojiteljicami odidete po igralnicah, ki jih obiskujejo vaši otroci. Načrtujemo, da bo sestanek zaključen ob 19.00.

Prosimo, da ste res točni in se držite ure, da bomo načrtovane vsebine izpeljali brez zapletov in tekoče.

V skupnem delu sestanka vam želimo predstaviti, kako pomembno za vsestranski razvoj otroka je branje v predšolskem obdobju. Zato smo medse povabili gospo Boženo Kolman Finžgar, ravnateljico Knjižnice A. T. Linharta iz Radovljice, ki je predana spodbujanju branja in je avtorica inovativnih bralnih projektov za mlade, ki jih povzemajo številne knjižnice po Sloveniji. Pridružili se ji bosta tudi knjižničarki, gospa Lidija in gospa Saša, ki vas prijazno sprejmeta ob obisku gorjanske knjižnice.

Otroci, ki jim beremo v predšolskem obdobju, imajo v šoli boljši učni uspeh, z branjem pa se poglablja tudi čustvena vez med otrokom in odraslim, ki mu bere.

Veselimo se našega srečanja in vas lepo pozdravljamo!

strokovne delavke Vrtca Gorje

in

Meta Šilc,

pomočnica ravnateljice